Názov účtovnej 	 	OBEC   Slanská Huta	 	 	
jednotky	 		Slanská Huta č. 68, 044 17		 	
( adresa, IČO)	 	00691330	 	 	 	
Názov 	 	 	                  SMERNICA		 	 	
vnútropodnikovej 	              o evidencii  drobného hmotného majetku	
smernice	 	 	 	 	 	 	
Číslo smernice	 	          15/2019			 	
 	 	 	 	 	 	 	
Platnosť smernice	 	 	 	 	 	
pre obdobie	 	 	 	 	 	
Schválil	 	Martina Urbanová - starostka 	 	 	

Smernica o evidencii drobného hmotného majetku
Čl. I
Úvodné ustanovenie
1. Podľa opatrenia Ministerstva financií Slovenskej republiky č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov upravuje Obec Slanská Huta pre interné podmienky finančné hladiny pre určenie, evidenciu a účtovanie drobného hmotného majetku s určitou obstarávacou cenou. Kontrolou účtovného dokladu preukazujúceho správnosť výšky obstarávacej ceny na faktúre od dodávateľa alebo pokladničnom doklade, paragóne, alebo dodacom liste, či zálohovej faktúre je poverený pracovník ekonomického úseku obce. 
2. V prípade neexistencie obstarávacej ceny zaradí zodpovedný pracovník drobný hmotný majetok formou jeho následného ocenenia po zasadnutí komisie pre ocenenie majetku v zmysle zákona č. 431/2002 Z. z. o účtovníctve v znení neskorších predpisov v reálnej hodnote.
Čl. II
Zaradenie drobného hmotného majetku
2. Drobný hmotný majetok, ktorého vstupná (obstarávacia) cena je do 199 EUR, sa jednorazovo zaúčtuje do nákladov na účet 501 - Spotreba materiálu s analytickým členením.
3. Drobný nehmotný majetok, ktorého vstupná (obstarávacia) cena je do 199 EUR, sa jednorazovo zaúčtuje do nákladov na účet 518 – Ostatné služby s analytickým členením.

4. Drobný hmotný majetok, ktorého vstupná (obstarávacia) cena je od 200 EUR do 1700 EUR, sa zaúčtuje  na účet 028 - Drobný dlhodobý hmotný majetok. 
Zároveň zodpovedný pracovník, ktorý zodpovedá za evidenciu majetku označí príslušným číslom (symbolom) daný majetok a zároveň aktualizuje miestny zoznam majetku. Miestny zoznam majetku je podpísaný zamestnancom, ktorému je majetok zverený a zároveň vedúcim zamestnancom/štatutárom. 
5. Organizácia sa rozhodla, že pri drobnom hmotnom majetku od 200 EUR do 1700 EUR bude viesť operatívnu (pomocnú) evidenciu.   Táto evidencia obsahuje číslovanie drobného hmotného majetku v tvare čísla zapísania majetku a určenia kalendárneho roku v znení XX/ROK . Zodpovedným zamestnancom za oblasť evidencie operatívneho majetku v nízkej hodnote je administratívny pracovník obce, pričom vedie pomocnú evidenciu v elektronickej/písomnej forme.

Čl. III
Záverečné ustanovenia a účinnosť smernice
1. Organizácia bude evidovať predmetný majetok až do času jeho vyradenia alebo spotreby. Proces účtovných dokladov k predmetnému majetku upravuje Obeh účtovných dokladov. 
2. Smernica je účinná od : 23.12.2019

	................................
	    Martina Urbanová
                                                                                starostka obce